**ПРОТОКОЛ № 2**

**от проведено интервю с кандидатите в процедурата по мобилност по чл. 81а от ЗДСл,**

**за длъжността „Главен експерт“ в отдел „Летателна експлоатация и лицензиране на авиационния персонал“, дирекция „Летателни стандарти“**

Днес 20.03.2019 г. в ГД ГВА, гр. София, ул. „Дякон Игнатий” № 9 се проведе заседание на комисията, назначена от Главния директор със Заповед № 45-01-109/08.03.2019 г. в състав:

**Председател**: Веселинка Трифонова – началник на отдел ЛЕЛАП

**Членове**: - Чавдар Николов – главен юрисконсулт в отдел ПО

 *-* Елиза Тодорова – главен експерт ЧР в отдел ФСДЧР

Всеки един от членовете на комисията се запозна с длъжностната характеристика за длъжността „Главен експерт“ в отдел „Летателна експлоатация и лицензиране на авиационния персонал“, дирекция „Летателни стандарти“, след което кандидатите бяха поканени в стая 414.

В определения час – 10:00 часа от допуснатите до интервюто трима кандидата, които предварително бяха уведомени за деня, часа и мястото на провеждане на конкурса се явиха трима кандидата.

В присъствието на всички участници бяха разяснени правилата на провеждане на интервюто. След това кандидатите бяха поканени на интервю по реда на подаване на документите за участие в процедурата, а именно:

1. Ваня Тинкова Янкова;
2. Венцислава Пламенова Заранкова;
3. Роксана Димитрова Рангелова;

На участниците бяха задавани еднакви въпроси с цел определяне комуникативната компетентност, ориентацията към резултати, професионалната компетентност, аналитичната компетентност. На въпросите свързани с професионалната компетентност и познаване на материята в гражданското въздухоплаване кандидатите отговориха в различна степен на изчерпателност.

Г-жа Янкова демонстрира добро познаване на административната среда. Кандидатът притежава добри комуникативни умения. На въпросите за дейността свързана с контрола на физическите и юридическите лица във връзка с икономическите аспекти на безопасността в гражданското въздухоплаване, г-жа Янкова отговори недостатъчно изчерпателно.

Втора на интервюто бе поканена г-жа Венцислава Пламенова Заранкова. Г-жа Заранкова показа добра комуникативна компетентност. Притежава умения за ясна и целенасочена комуникация по служебни въпроси. Кандидатът говори авторитетно и уверено, притежава умения да убеждава. По отношение на професионалната компетентност г-жа Заранкова показа, че притежава добра обща визия за дейността свързана с контрола на физическите и юридическите лица във връзка с икономическите аспекти на безопасността в гражданското въздухоплаване. Умее да анализира и разглежда проблемите в дълбочина и да се ориентира в тяхната структура. Г-жа Заранкова умее да се аргументира.

Последна на интервюто бе поканена г-жа Роксана Димитрова Рангелова. Тя демонстрира умения за ясна и целенасочена комуникация. Г-жа Рангелова изслушва внимателно зададените от комисията въпроси, говори авторитетно и уверено, като се изразява кратко и ясно. Г-жа Рангелова показа, че притежава обща визия за дейността свързана с контрола на физическите и юридическите лица във връзка с икономическите аспекти на безопасността в гражданското въздухоплаване. Умее да анализира и разглежда в дълбочина проблемите и да се ориентира в тяхната структура.

В резултат на проведените интервюта и представянето на допуснатите и явили се кандидати, комисията класира кандидатите както следва:

1. Венцислава Пламенова Заранкова;
2. Роксана Димитрова Рангелова;
3. Ваня Тинкова Янкова;

Комисията предлага на Главния директор на ГД ГВА чрез сключване на тристранно споразумение на основание чл. 81а, ал. 4 от ЗДСл, да назначи на длъжност „Главен експерт“ в отдел „Летателна експлоатация и лицензиране на авиационния персонал“, дирекция „Летателни стандарти“, класирания на първо място кандидат - **Венцислава Пламенова Заранкова.**

С това дневният ред бе изчерпан и председателят закри заседанието в 12:00 часа.

**Подписи на членовете на комисията:**

***Председател на комисия:***

**Веселинка Трифонова –** *началник на отдел ЛЕЛАП:*

***Членове:***

**Чавдар Николов –** *главен юрисконсулт в отдел ПО:*

**Елиза Тодорова** – *главен експерт ЧР в отдел ФСДЧР:*